stanford-oval/wikipedia huggingface dataset:
פרדי סטרומה
ביוגרפיה

נולד בשם פרדריך ויליאם ס. ג'וסטורם ב-8 בינואר 1987, בלונדון שבבריטניה.
סטרומה נולד לאבא שוודי ואמא גרמניה, האח האמצעי בין אחות גדולה לאח צעיר. בזמן לימודיו לתואר הראשון במדעי המוח בקולג' האוניברסיטאי של לונדון, קריירת הדוגמנות והמשחק שלו החלה לשגשג, והובילה אותו להפסקת לימודיו האקדמאים על מנת שיוכל לשחק בסדרת הסרטים "הארי פוטר". לאחר סיום צילום הסרטים חזר והשלים את לימודיו לתואר השני.
קריירה

התקבל לתיאטרון הלאומי לצעירים, מה שהוביל אותו לשחק בתפקידי משחק שונים ומגוונים.
סטרומה שיחק בסדרות בטלוויזיה הבריטית, ולוהק לסרט "הארי פוטר והנסיך חצוי-הדם" כקורמק מקלאגן, ולאחר מכן לוהק לסרט המותחן "4.3.2.1" כדמות בשם קול ברט, וחזר לשחק בסרט "הארי פוטר ואוצרות המוות".
שיחק בסרט "סיפור סינדרלה: היה היה שיר" שהופץ ישירות ל-DVD. בתפקידו ב"סיפור סינדרלה היה היה שיר" סטרומה הראה את כישרונו המוזיקלי כאשר שר, וניגן בגיטרה, אף על פי שלא הוכשר לעשות זאת באופן מקצועי. בנוסף הוא שיחק בתפקיד משני בסרט "פיץ' פרפקט" משנת 2012.
מעבר להיותו שחקן, סטרומה גם דגמן עבור חברת "acne underwear" בחורף 2008.
מאז אמצע 2015, מככב כרווק בסדרה האמריקאית "Unreal" המתמקדת בנעשה מאחורי הקלעים של סדרת הריאליטי "באושר ובעושר" (סגנון "הרווק"). בשנת 2018 שיחק בסרט "סיבוב שני".
בשנת 2019 שיחק בסדרת הטלוויזיה "גרנד הוטל" ברשת ABC, בדמותו של אוליבר.
בשנת 2020 שיחק בסדרה "ברידג'רטון" בתפקיד הנסיך פרדריק. בשנת 2021 החל לשחק בסדרה הקומית של נטפליקס "דם חדש" בכיכובו של קווין ג'יימס.
חיים אישיים

במאי 2016 התארס לשחקנית האמריקאית ג'ואנה בריידי, ובדצמבר 2016 השניים התחתנו באטלנטה, ג'ורג'יה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | ליידי גודייבה | מאט |  |
| 2009 | הארי פוטר והנסיך חצוי-הדם | קורמק מקלאגן |  |
| 2010 | 4.3.2.1. | קול ברט |  |
| 2010 | הארי פוטר ואוצרות המוות - חלק 1 | קורמק מקלאגן |  |
| 2011 | הארי פוטר ואוצרות המוות - חלק 2 | קורמק מקלאגן |  |
| 2011 | סיפור סינדרלה: היה היה שיר | לוק מורגן |  |
| 2012 | פיץ' פרפקט | לוק |  |
| 2013 | הפילוסופים (אנ') | ג'ק |  |
| 2014 | Extraterrestrial | קייל |  |
| 2014 | קרועים 2 | בן |  |
| 2016 | 13 שעות: החיילים הסודיים של בנגאזי | בריט ויינר |  |
| 2018 | סיבוב שני | רון אסבן |  |
| TBA | James and Lucia | ג'ורג'יו ג'ויס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | מאיו | לוקאס הרפר | פרק: "More Deaths than One" |
| 2006 | נפגעים | ג'יימס אפרט | פרק: "Happy Hour" |
| 2007 | The Last Flight to Kuwait | גרגור שאץ | סרט טלוויזיה |
| 2015–2016 | Unreal | אדם קורנוול | תפקיד ראשי (עונה 1); תפקיד אורח (עונה 2); 12 פרקים |
| 2016 | משחקי הכס | דיקון טארלי | פרק: "Blood of My Blood" |
| 2017 | פעם אחר פעם | הרברט ג'ורג' ולס | תפקיד ראשי; 12 פרקים |
| 2019 | גרנד הוטל | אוליבר | 2 פרקים |
| 2020 | ברידג'רטון | הנסיך פרדריך | 3 פרקים |
| 2021-הווה | דם חדש | ג'ייק | תפקיד ראשי; 10 פרקים |
| 2022-הווה | פיסמייקר | אדריאן צ'ייס | תפקיד ראשי; 8 פרקים |
פרדי קינג

| --- | --- |

פרדי קינג, מתוך Showtime Music Archives
 לידה:  3 בספטמבר 1934 גילמר, Upshur County, ארצות הברית 
 פטירה:  28 בדצמבר 1976 (בגיל 42) דאלאס, טקסס
 שם לידה:  פרד כריסטיאן
 מקום קבורה:  Sparkman-Hillcrest Memorial Park Cemetery 
 מוקד פעילות:  ארצות הברית 
 תקופת הפעילות:  1952–1976 (כ־24 שנים)
 עיסוק:  מוזיקאי, זמר-יוצר
 סוגה:  בלוז חשמלי, טקסס בלוז, בלוז רוק, פאנק
 שפה מועדפת:  אנגלית 
 כלי נגינה:  גיטרה, זמרה
 חברת תקליטים:  אפקס רקורדס, פדרל רקורדס, קינג רקורדס 
 פרסים והוקרה:  היכל התהילה של הרוק אנד רול (2012) 
 http://www.freddiekingsite.com/
 פרופיל ב-IMDb
 
פרדי קינג (באנגלית: Freddie King; ‏3 בספטמבר 1934 - 28 בדצמבר 1976) היה גיטריסט וזמר בלוז אמריקני רב-השפעה. הוא נחשב אחד משלושת "מלכי" ("the Three Kings") הבלוז החשמלי (אלקטריק בלוז) לצד אלברט קינג ובי בי קינג.
ביוגרפיה

פרד כריסטיאן נולד בעיירה גילמר שבטקסס לאלה מאי קינג ולג'יי טי כריסטיאן. אמו זיהתה את העניין שלו במוזיקה והחלה ביחד עם אחיה ללמד אותו גיטרה. בגיל צעיר הוא הושפע מלייטנינג הופקינס ולואיס ג'ורדן. בסתיו 1949 פרדי ומשפחתו עברו לשיקגו.
בשנות נעוריו המאוחרות הוא החל לאהוב בלוז "קשוח" יותר, השיקגו בלוז. בשיקגו הוא החל לבקר במועדוני בלוז מקומיים ואף הקים להקה עם שניים מחבריו, להקת ה-"Every Hour Blues Boys". ב-1952 הוא החל לעבוד בבית חרושת לפלדה, באותה שנה הוא התחתן עם ילידת טקסס ג'סי ברנט, שאיתה לבסוף הביא שבעה ילדים.
באמצע שנות ה-50 קינג החל לנגן עבור חברות תקליטים שונות. הוא ניסה לנגן עבור צ'ס רקורדס, אך נדחה מספר פעמים. ב-1956 יצא הסינגל העצמאי הראשון שלו, "Country Boy", שלא זכה לתשומת לב גדולה.
ב-1959 קינג זכה להכיר את סוני תומפסון שהיה צייד כישרונות של חברת התקליטים "King Records" בסינסינטי. הבעלים של החברה, סיד נייתן, חתם עם קינג חוזה ב-1960.באוגוסט 1960 קינג הוציא הסינגלים "Have You Ever Loved a Woman" ו-"You've Got to Love Her with a Feeling" ובהמשך את הקטע האינסטרומנטלי "Hide Away". הקטע היה פורץ דרך בזמנו וסגנונו לא היה מוכר לקהל הלבן, הוא זכה להצלחה רבה והפך לקלסיקת בלוז. לאחר ההצלחה עם "Hide Away" הוא המשיך להקליט קטעים אינסטרומנטליים רבים. ג'סי, רעייתו של קינג שלא אהבה את השפעת חיי הלילה של שיקגו על בעלה, עזבה אותו בסתיו 1962 ועברה לדאלאס. הוא בעקבותיה עזב את העיר שאהב, שיקגו, באביב 1963. בדאלאס קינג עיצב את הסגנון הייחודי שלו והחל להתנסות עם סגנונות שונים של מוזיקה.
החוזה עם "King Records" פג ב-1966. נגן הסקסופון והמפיק קינג קרטיס החתים את קינג באטלנטיק רקורדס ב-1968. לאחר שהוציא שני אריכי-נגן, ובעקבות הופעתו ב"טקסס פופ פסטיבל" ב-1969, הוא חתם בחברת התקליטים החדשה של ליאון ראסל "Shelter Records". שלושת האלבומים שקינג הקליט עבור "Shelter" זכו להצלחה מסחרית ולהופעותיו היה ביקוש רב.
קינג החל להופיע ולעבוד עם גדולי הכוכבים באותה תקופה, כמו Grand Funk Railroad, קרידנס קלירווטר רבייבל ואריק קלפטון. עם האחרון הוא יצא לסיבוב הופעות והשניים הפכו לחברים. מאוחר יותר ב-1974 קינג חתם בחברת התקליטים של קלפטון RSO רקורדס. הוא הספיק להקליט עבורם שני תקליטים לפני שנפטר מכיב פפטי ודלקת לבלב בגיל 42 לאחר שנה אינטנסיבית מאוד של הופעות.
הנצחה ומורשת

מושלת טקסס אן ריצ'רדס הכריזה ב-1993 על ה-3 בספטמבר כ"יום פרדי קינג", כבוד הניתן לכוכבים בודדים.קינג הוצב במקום ה-15 ברשימת 100 הגיטריסטים הגדולים בכל הזמנים של הרולינג סטון.ב-2012 הוא נבחר להיכלל בהיכל התהילה של הרוק אנד רול.
דיסקוגרפיה

Freddy King Sings ‏(1961)
Let's Hide Away and Dance Away with Freddy King ‏(1961)
Boy - Girl - Boy ‏(1962) [עם לולו ריד וסוני ת'ומפסון]
Bossa Nova and the Blues ‏(1963)
Freddy King Goes Surfin ‏(1963)
Bonanza of Instrumentals ‏(1965)
Freddie King Sings Again ‏(1965)
Freddie King Is A Blues Master ‏(1969)
My Feeling For The Blues ‏(1970)
Getting Ready ‏(1971)
The Texas Cannonball ‏(1972)
Woman Across The River ‏(1973)
Burglar ‏(1974)
Freddie King Larger than Life ‏(1975)
All His Hits ‏(1965)
Freddie King 1934–1976 ‏(1976)
'Just Pickin ‏(1989)
Hide Away: The Best of Freddie King ‏(1993)
King of the Blues ‏(1995)
Staying Home with the Blues ‏(1997)
The Best of Freddie King: The Shelter Records Years ‏(2000)
The Best Of Freddie King ‏(2008)
Taking Care of Business ‏(2009)
The Complete King Federal Singles ‏(2012)
הערות שוליים

↑  Growing up in East Texas, באתר The Texas Cannonball
↑  Sweet Home Chicago, באתר The Texas Cannonball
↑  The Palace of The King, באתר The Texas Cannonball
↑  Amy Van Beveren and Laurie E. Jasinski, "King, Freddie", Texas State Historical Association
↑  100 Greatest Guitarists, באתר רולינג סטון
| --- | --- |
בקרת זהויות :  PLWABN: 9810536497005606  BNE: XX987426  BnF: cb13945963j (data)  GND: 119380056  ISNI: 0000 0000 7977 5861  LCCN: n78044726  MusicBrainz: d6ae4b23-965f-485a-b2c2-66c43ffaef20  NTA: 07366524X  SNAC: w6287zw3  Trove: 929658  VIAF: 71583235   WorldCat (עם VIAF): 71583235
צו נשיאותי 13087

הנשיא ביל קלינטון בחדר הסגלגל, 1998.
צו נשיאותי 13087 (באנגלית: Executive Order 13087) הוא צו נשיאותי שנחתם ב-28 במאי 1998 על ידי נשיא ארצות הברית ביל קלינטון, שמהווה תיקון לצו קודם בנושא (11478) וקובע איסור אפליה המבוססת על נטייה מינית בקרב אזרחים עובדי הממשל הפדרלי של ארצות הברית.
תחולת הצו

צו נשיאותי, הוא צו אותו נותן נשיא ארצות הברית, אשר להבדיל מחוק או תקנה, אינו מופנה אל כלל האזרחים, אלא הוא מהווה מעין הנחיה מחייבת לעובדי ממשל ארצות הברית בלבד.
הממשל בארצות הברית מחולק לשניים - "שירות המדינה התחרותי" (Competitive service), בו על העובדים להתחרות ביניהם על קבלה לעבודה וקידום בדרגות. מגזר זה כולל למעשה את רוב עובדי הממשלה הפדרלית, פרט לבעלי משרות בכירות מאוד, את אלו הממונים למשרותיהם בהחלטת הקונגרס, ועובדי סוכנויות מסוימות, ול"שירות המדינה הפטור" ("Excepted service"), בו התחרות והקידום בין העובדים נעשים על פי כללים והנחיות אחרים, הכולל סוכנויות כגון ה-FBI, הסוכנות לביטחון לאומי וה-CIA.
צו 13087 חל על עובדי הממשל הפדרלי של ארצות הברית, המשרתים ב"שירות המדינה התחרותי" וכן על עובדי הממשל במחוז קולומביה ושירות הדואר האמריקאי. הוא אינו חל על עובדי "שירות המדינה הפטור". הצו אינו מעגן למעשה זכויות חדשות, אלא מכונן נורמות פעולה בקרב יחידות הממשל הפדרלי לווידוא כי סביבת העבודה בהן נטולת הטרדות ואפליה.
בהצהרה שנתן קלינטון ביום מתן הצו בנוגע לסוגיה, אמר קלינטון:
הצו הנשיאותי מצהיר על מדיניות מינהלית אך הוא אינו יוצר ואינו יכול ליצור זכויות הניתנות לאכיפה (כגון האפשרות לעתור בפני הוועדה לשוויון הזדמנויות בעבודה). זכויות אלו יכולות להיווצר אך רק באמצעות חקיקה שתועבר בקונגרס, כגון החוק לאי-אפליה בעבודה.
הצו מתייחס גם לאזרחים המועסקים על ידי צבא ארצות הברית, אך לובשי מדים בקרב הכוחות המזוינים של ארצות הברית לא נכללו בקרב אלה המוגנים על ידי הצו שכן חלה עליהם באותה העת מדיניות "אל תשאל, אל תספר" שנכנסה לתוקף בשנת 1993. יתרה מזאת, כפי שהבהיר קלינטון בהצהרתו, צו נשיאותי אינו יכול להוות הרחבה של חקיקה קיימת כגון חוק זכויות האזרח (1964), ועל כן אזרחים עובדי הממשל אינם יכולים לעתור לוועדה לשוויון הזדמנויות בעבודה (EEOC) במידה ונעשה להם עוול. יחד עם זאת, הם יכולים להגיש תלונה המבוססת על הצו הנשיאותי בהליך מסוים במסגרת הגוף שבו הם מועסקים. במקרים מסוימים יכולים העובדים לעתור לחבר המנהלים של מערכת השמירה על הזכויות (MSPB) או למשרד לייעוץ מיוחד (OSC) - סוכנות ממשלתית שתפקידה להגן על עובדי הממשל הפדרלי מפני התנכלות במקרים מסוימים.‏
מחלוקות

מתן הצו הנשיאותי 13087 היווה עילה למחלוקת. מתנגדים בקונגרס טענו כי הוא "מעניק הטבות מיוחדות" וכי הוא "מהווה העדפה של בעלי אינטרסים מיוחדים". ב-11 ביוני 1998 פנו גורמים נוצריים-בפטיסטיים לנשיא בדרישה לבטל את הצו, ודרשו כי הקונגרס יבטל את הצו אם הנשיא לא יעשה כן.
בשנת 2005 הועלתה על ידי הקמפיין לזכויות אדם וארגונים נוספים טענה לפיה "ראש המשרד לייעוץ מיוחד", סקוט בלוך, סירב לאכוף את הגנות הוותיקות מפני אפליה".
הערות שוליים

↑  U.S. Equal Employment Opportunity Commission (2001-07-21). "Facts About Discrimination Based on Sexual Orientation, Status as a Parent, Marital Status and Political Affiliation". אורכב מ-המקור ב-2007-01-09. נבדק ב-2006-12-25.
↑  "1998-05-28 Statement on Amendment to EEO Executive Order". 1998-05-28. אורכב מ-המקור ב-2012-08-20. נבדק ב-2006-12-25.
↑  United States Army (2006-06-20). "PERMISS - Civilian Sexual Orientation Policy". Personnel Management Information and Support System (PERMISS). אורכב מ-המקור ב-2007-06-23. נבדק ב-2006-12-25.
↑  U.S. Office of Personnel Management. "Addressing Sexual Orientation Discrimination In Federal Civilian Employment: A Guide to Employee's Rights". נבדק ב-2006-12-25.
↑  Anthony E. Varona; Kevin Layton; Christine Clark-Trevino (1998-07-06). "Order Offers Equal, Not Special, Protection for Gays". New Jersey Law Journal. אורכב מ-המקור ב-2007-06-22. נבדק ב-2006-12-25.
↑  Human Rights Campaign. "Clarification of Federal Employment Protections Act". נבדק ב-2006-12-25.
צו נשיאותי 9981

כותרת העיתון "שיקגו דיפנדר" מיום 31 ביולי 1948 המכריזה על צו נשיאותי 9981
צו נשיאותי 9981 (באנגלית: Executive Order 9981) היה צו נשיאותי שהוצא ב-26 ביולי 1948 על ידי נשיא ארצות הברית, הארי טרומן. הצו ביטל אפליה על רקע גזעני בכוחות המזוינים של ארצות הברית ובסופו של דבר שם קץ להפרדה הגזעית בהם.
רקע

אפרו-אמריקאים שירתו בכוחות המזוינים תחת חוקים שונים שמנעו את השתתפותם בפעילות קרבית. עליהם היה להמתין שלוש שנים לפני שהם יכלו להתחיל את אימוניהם הקרביים בעוד שלבנים יכלו לעשות זאת תוך חודשים ספורים. הגיס האווירי של צבא ארצות הברית עיכב במתכוון את הכשרתם של אפרו-אמריקאים אף על פי שהוא היה זקוק נואשות לכוח אדם.
בסקר שערך הצבא בקרב 250 קצינים וסמלים לבנים, שבפלוגותיהם היו מחלקות של חיילים שחורים, עלו הממצאים הבאים: 77% מבין הקצינים והסמלים אמרו שגישתם נעשתה יותר חיובית כלפי החיילים השחורים לאחר שהמחלקות הללו שובצו בפלוגותיהם (לא התגלו מקרים שבהם התשובה הייתה הפוכה), 84% מהקצינים ו-81% מהסמלים סברו שהחיילים השחורים תיפקדו היטב בקרב, רק 5% מהקצינים ו-4% מהסמלים סברו שחיילי הרגלים השחורים לא היו כל כך טובים כמו חיילי הרגלים הלבנים ו-73% מהקצינים ו-60% מהסמלים סברו שהחיילים הלבנים והחיילים השחורים הסתדרו יפה אלו עם אלו.
סקר זה היה משוחד במידה מסוימת בשל העובדה שרואיינו בו קצינים וסמלים ששחורים הוצבו ביחידותיהם, שכן בקרב חיילים לבנים שלא התנסו בלחימה משותפת עם חיילים שחורים רווחה ככל הנראה הדעה נגד ביטול ההפרדה הגזעית. בסקר נמצא ש-64% מהקצינים והסמלים אמרו שהם חשו בתחילה חוסר נוחות לשרת בפלוגות מעורבות. בסקר נפרד, שדווח עליו יחד עם זה הקודם, רואיינו 1,710 מגויסים לבנים שלחמו בזירה האירופית במלחמת העולם השנייה. בסקר זה נמצא שרק 192 מהחיילים הלבנים שנשאלו ושלא לחמו במחלקות שבהם שירתו חיילים שחורים, סברו שזה היה יכול להיות רעיון טוב ששחורים ילחמו יחד איתם.
פרסום הצו

ב-1947 חידש א. פיליפ רנדולף, פעיל זכויות אדם, יחד עם גרנט ריינולדס, את מאמציו לשים קץ לאפליה בכוחות המזוינים ולהקמת ועדה כנגד חוקי ג'ים קרואו בשירות הצבאי שמאוחר יותר שונה שמה ל"ליגה לאי ציות אזרחי בלתי אלים כנגד הפרדה גזעית בצבא".
הצו שהוציא הנשיא טרומן הרחיב את הצו הנשיאותי 8802 שהוציא קודמו בתפקיד, פרנקלין דלאנו רוזוולט, בנוגע לשוויון הזדמנויות וזכויות לכל המשרתים בצבא ללא הבדל גזע, דת או מוצא לאום.
לשון צו 9981 היה:
"מוכרז בזאת שתהא זו מדיניותו של הנשיא שיהיה שוויון הזדמנויות וזכויות לכל המשרתים בכוחות המזוינים ללא הבדל גזע, צבע עור, דת או לאום. מדיניות זו תיושם מוקדם ככל האפשר, בשים לב לזמן הדרוש כדי להוציא לפועל את השינויים הנחוצים מבלי לפגוע ביעילות או במורל הצבא"
הצו גם הניח את היסוד להקמת ועדה שתחקור בנושא ותגיש המלצות למנהיגות האזרחית של הכוחות המזוינים על הדרכים ליישום המדיניות.
הצו גם ביטל את מעמדו של בסיס מונטפורד שבצפון קרולינה כבסיס מופרד-גזעית של חיל הנחתים והוא הפך להיות בסיס משנה של בסיס לג'ירן.
רוב פעולות היישום של צו 9981 הושלמו בתקופת כהונתו של הנשיא דווייט אייזנהאואר, כולל ביטול ההפרדה הגזעית בבסיסי ההדרכה הצבאיים, בתי החולים הצבאיים והבסיסים. היחידה הצבאית האחרונה, שכוח האדם שלה היה כולו מורכב מחיילים שחורים, פורקה בספטמבר 1954.
קנת' רויאל, שכיהן מאז 1947 כמזכיר הצבא של ארצות הברית, אולץ לפרוש מתפקידו באפריל 1949 על סירובו ליישם את מדיניות ביטול ההפרדה הגזעית בצבא במשך שנה לאחר פרסום הצו על ידי הנשיא טרומן.
15 שנים לאחר פרסום צו 9981, ב-26 ביולי 1963, פרסם מזכיר ההגנה של ארצות הברית, רוברט מקנמארה את הנחיה 5120.36 שחייבה את מפקדי הכוחות המזוינים לא להקצות את משאביהם הכספיים לטובת מתקנים שנעשה בהם שימוש על ידי חיילים ובני משפחותיהם שבהם התקיימה אפליה על בסיס מגדר או גזע.
הערות שוליים

↑  "Executive Order 9981". Harry S. Truman Library and Museum. Retrieved December 24, 2011
↑  "Survey and Recommendations Concerning the Integration of the Negro Soldier into the Army". Harry S. Truman Library. September 22, 1941.
1 2  "Opinions About Negro Infantry Platoons in White Companies of 7 Divisions". Harry S. Truman Library. July 3, 1945
↑  Susan M. Glisson, The Human Tradition in the Civil Rights Movement (Rowman & Littlefield, 2006), page 91.
↑  Nichols, David A. (2007). A Matter of Justice: Eisenhower and the Beginning of the Civil Rights Revolution. New York: Simon and Schuster. pp. 42–50.
↑  Black History - Facts, Information And Articles About Black History In The United States, www.historynet.com
↑  Robert J. Schneller, Blue & Gold and Black: Racial Integration of the U.S. Naval Academy, Texas A&M University Press, 2008, page 20.
| --- | --- |
בקרת זהויות :  NARA: 300009
פורמולה 1 עונת 2016

| --- | --- |

ניקו רוזברג זכה באליפות ופרש מיד לאחר סיום העונה
 סוג תחרות:  מרוץ מכוניות
 תאריך התחלה:  20 במרץ 2016
 תאריך סיום:  27 בנובמבר 2016
 מספר עונה:  67
 מספר מרוצים בעונה:  21
 זוכה באליפות הנהגים:  ניקו רוזברג
 נקודות הנהג הזוכה:  385
 זוכה באליפות היצרנים:  מרצדס
 נקודות היצרן הזוכה:  765
 → פורמולה 1 עונת 2015 פורמולה 1 עונת 2017 ← 
עונת 2016 בפורמולה 1 היא העונה ה-67 של האליפות. במהלך העונה התחרו הנהגים והקבוצות ב-21 מרוצים, העונה הארוכה ביותר בתולדות האליפות. ניקו רוזברג זכה באליפות שהוכרעה רק בקרב האחרון לאחר שלאורך כל העונה ניהל קרב צמוד עם לואיס המילטון, חברו לקבוצה.
קבוצת מרצדס זכתה באליפות הנהגים בפעם השלישית ברציפות.
קבוצות ונהגים

| קבוצה | יצרן | מספר | נהגים | מרוצים |
| --- | --- | --- | --- | --- |
| איטליה פרארי | פרארי | 5 | גרמניה סבסטיאן פטל | 1-21 |
| איטליה פרארי | פרארי | 7 | פינלנד קימי רייקונן | 1-21 |
| הודו סהרה פורס אינדיה | מרצדס | 11 | מקסיקו סרחיו פרס | 1-21 |
| הודו סהרה פורס אינדיה | מרצדס | 27 | גרמניה ניקו הולקנברג | 1-21 |
| ארצות הברית האס | האס-פרארי | 8 | צרפת רומן גרוז'אן | 1-21 |
| ארצות הברית האס | האס-פרארי | 21 | מקסיקו אסטבן גוטיירז | 1-21 |
| בריטניה מקלארן - הונדה | מקלארן-הונדה | 14 | ספרד פרננדו אלונסו | 1,3-21 |
| בריטניה מקלארן - הונדה | מקלארן-הונדה | 22 | בריטניה ג'נסן באטון | 1-21 |
| בריטניה מקלארן - הונדה | מקלארן-הונדה | 47 | בלגיה סטופל ונדורן | 2 |
| גרמניה מרצדס | מרצדס | 6 | גרמניה ניקו רוזברג | 1-21 |
| גרמניה מרצדס | מרצדס | 44 | בריטניה לואיס המילטון | 1-21 |
| בריטניה מאנור רייסינג | MRT-מרצדס | 88 | אינדונזיה ריו הריאנטו | 1-12 |
| בריטניה מאנור רייסינג | MRT-מרצדס | 94 | גרמניה פסקל ורליין | 1-21 |
| בריטניה מאנור רייסינג | MRT-מרצדס | 31 | צרפת אסטבן אוקון | 13-21 |
| אוסטריה רד בול רייסינג | רד בול רייסינג-טאג הוייר | 3 | אוסטרליה דניאל ריקארדו | 1-21 |
| אוסטריה רד בול רייסינג | רד בול רייסינג-טאג הוייר | 26 | רוסיה דניאיל קוויט | 1-4 |
| אוסטריה רד בול רייסינג | רד בול רייסינג-טאג הוייר | 33 | הולנד מקס ורסטאפן | 5-21 |
| צרפת רנו | רנו | 20 | דנמרק קווין מגנוסן | 1-21 |
| צרפת רנו | רנו | 30 | בריטניה ג'וליון פאלמר | 1-21 |
| צ'כיה סאובר | סאובר-פרארי | 9 | שוודיה מרקוס אריקסון | 1-21 |
| צ'כיה סאובר | סאובר-פרארי | 12 | ברזיל פליפה נסאר | 1-21 |
| איטליה טורו רוסו | טורו רוסו-פרארי | 33 | הולנד מקס ורסטאפן | 1-4 |
| איטליה טורו רוסו | טורו רוסו-פרארי | 55 | ספרד קרלוס סאינס | 1-21 |
| איטליה טורו רוסו | טורו רוסו-פרארי | 26 | רוסיה דניאיל קוויט | 5-21 |
| בריטניה  ויליאמס מרטיני | ויליאמס-מרצדס | 19 | ברזיל פליפה מאסה | 1-21 |
| בריטניה  ויליאמס מרטיני | ויליאמס-מרצדס | 77 | פינלנד ולטרי בוטאס | 1-21 |
קבוצות ונהגים > שינויים בקבוצות

קבוצת האס הצטרפה לסבב. הקבוצה הוקמה בידי יוג'ין (ג'ין) האס, בעלים של קבוצת מרוצי נאסקאר. רכבי הקבוצה צוידו במנועים מתוצרת פרארי ובשלדה מתוצרת חברת דלארה.
קבוצת מארוסיה שינתה את שמה לקבוצת מאנור. הקבוצה עברה משימוש במנועי פרארי למנועי מרצדס.
רנו חזרה להתחרות בסבב האליפות, לאחר שרכשה את קבוצת לוטוס. רנו התחרתה בעבר כקבוצה והפסיקה את פעילותה בשנת 2010. החברה המשיכה לספק מנועים עד שנת 2014.
רד בול רייסינג סיימה את חוזה ההתקשרות עם רנו לאספקת מנועים לאחר תשע שנים. למרות זאת תמשיך הקבוצה להשתמש במנועי רנו, אך תעשה זאת תחת מיתוג של חברת טאג-הוייר, הדבר יאפשר לקבוצה לבצע שינויים במנוע ולהגביר את עוצמתו.
טורו רוסו תחזור להשתמש במנועי פרארי, בהם עשתה שימוש עד לעונת 2014. החזרה לפרארי באה בעקבות הודעת חברת רנו כי תפסיק לפעול כספק מנועים
קבוצות ונהגים > שינויים בנהגים

קבוצת האס, המצטרפת החדשה לסבב, החתימה את רומן גרוז'אן, שעזב את קבוצת לוטוס ואת אסטבן גוטיירז, ששימש בעונה הקודמת כנהג מבחן עבור פרארי.
קבוצת מאנור החתימה שני נהגים ללא ניסיון בפורמולה 1 - פסקל ורליין וריו הריאנטו. הריאנטו הוא הנהג האינדונזי הראשון המתחרה בסבב.
קבוצות ונהגים > שינויים בנהגים > שינויים במהלך העונה

פרננדו אלונסו נעדר מהמרוץ השני בשל התאונה שעבר במהלך מרוץ פתיחת העונה. את מקומו מילא הנהג הבלגי סטופל ונדורן, שאף צבר נקודה.
לקראת גרנד פרי ברצלונה החליפו דניאיל קוויט (רד בול) ומקס ורסטאפן (טורו רוסו) מקומות. לטענת אנשי רד בול המהלך נועד להפחית מהלחץ על קוויט, שבא בעקבות ההתנגשות בגרנד פרי הקודם עם קרלוס סאינס בן קבוצתו.
אסטבן אוקון ערך את מרוץ הבכורה שלו באליפות בגרנד פרי הבלגי, כשהוא נוהג עבור קבוצת מאנור. אוקון לקח את מקומו של ריו הריאנטו שהוחלף לאחר שהספונסרים שלו לא עמדו בהתחייבויות הפיננסיות. הריאנטו נשאר בקבוצה כנהג מחליף.
רשימת המרוצים

לוח המרוצים לעונת 2016 הוצג ב-2 בדצמבר 2015.
| סיבוב | מרוץ | תאריך | פול פוזישן | הקפה מהירה | מנצח |
| --- | --- | --- | --- | --- | --- |
| 1 | אוסטרליה מלבורן, אוסטרליה | 20 במרץ 2016 | בריטניה לואיס המילטון | אוסטרליה דניאל ריקארדו | גרמניה ניקו רוזברג |
| 2 | בחריין שאקיר, בחריין | 3 באפריל 2016 | בריטניה לואיס המילטון | גרמניה ניקו רוזברג | גרמניה ניקו רוזברג |
| 3 | הרפובליקה העממית של סין שנגחאי, סין | 17 באפריל 2016 | גרמניה ניקו רוזברג | גרמניה ניקו הולקנברג | גרמניה ניקו רוזברג |
| 4 | רוסיה סוצ'י, רוסיה | 1 במאי 2016 | גרמניה ניקו רוזברג | גרמניה ניקו רוזברג | גרמניה ניקו רוזברג |
| 5 | ספרד ברצלונה, ספרד | 15 במאי 2016 | בריטניה לואיס המילטון | רוסיה דניאיל קוויט | הולנד מקס ורסטאפן |
| 6 | מונקו מונטה קרלו, מונקו | 29 במאי 2016 | אוסטרליה דניאל ריקארדו | בריטניה לואיס המילטון | בריטניה לואיס המילטון |
| 7 | קנדה מונטריאול, קנדה | 12 ביוני 2016 | בריטניה לואיס המילטון | גרמניה ניקו רוזברג | בריטניה לואיס המילטון |
| 8 | אזרבייג'ן באקו, אזרבייג'ן | 19 ביוני 2016 | גרמניה ניקו רוזברג | גרמניה ניקו רוזברג | גרמניה ניקו רוזברג |
| 9 | אוסטריה רד בול רינג, שפילברג, אוסטריה | 3 ביולי 2016 | בריטניה לואיס המילטון | בריטניה לואיס המילטון | בריטניה לואיס המילטון |
| 10 | בריטניה סילברסטון, בריטניה | 10 ביולי 2016 | בריטניה לואיס המילטון | גרמניה ניקו רוזברג | בריטניה לואיס המילטון |
| 11 | הונגריה בודפשט, הונגריה | 24 ביולי 2016 | גרמניה ניקו רוזברג | פינלנד קימי רייקונן | בריטניה לואיס המילטון |
| 12 | גרמניה הוקנהיים, גרמניה | 31 ביולי 2016 | גרמניה ניקו רוזברג | אוסטרליה דניאל ריקארדו | בריטניה לואיס המילטון |
| 13 | בלגיה סטבלו, בלגיה | 28 באוגוסט 2016 | גרמניה ניקו רוזברג | בריטניה לואיס המילטון | גרמניה ניקו רוזברג |
| 14 | איטליה מונזה, איטליה | 4 בספטמבר 2016 | בריטניה לואיס המילטון | ספרד פרננדו אלונסו | גרמניה ניקו רוזברג |
| 15 | סינגפור מרינה ביי, סינגפור | 18 בספטמבר 2016 | גרמניה ניקו רוזברג | אוסטרליה דניאל ריקארדו | גרמניה ניקו רוזברג |
| 16 | מלזיה קואלה לומפור, מלזיה | 2 באוקטובר 2016 | בריטניה לואיס המילטון | גרמניה ניקו רוזברג | אוסטרליה דניאל ריקארדו |
| 17 | יפן סוזוקה, יפן | 9 באוקטובר 2016 | גרמניה ניקו רוזברג | גרמניה סבסטיאן פטל | גרמניה ניקו רוזברג |
| 18 | ארצות הברית טקסס, ארצות הברית | 23 באוקטובר 2016 | בריטניה לואיס המילטון | גרמניה סבסטיאן פטל | בריטניה לואיס המילטון |
| 19 | מקסיקו מקסיקו סיטי | 30 באוקטובר 2016 | בריטניה לואיס המילטון | אוסטרליה דניאל ריקארדו | בריטניה לואיס המילטון |
| 20 | ברזיל סאו פאולו, ברזיל | 13 בנובמבר 2016 | בריטניה לואיס המילטון | הולנד מקס ורסטאפן | בריטניה לואיס המילטון |
| 21 | איחוד האמירויות הערביות אבו דאבי, איחוד האמירויות הערביות | 27 בנובמבר 2016 | בריטניה לואיס המילטון | גרמניה סבסטיאן פטל | בריטניה לואיס המילטון |
רשימת המרוצים > שינויים בלוח המרוצים

לסבב המרוצים נוסף מרוץ חדש שיתקיים בבאקו, בירת אזרבייג'ן. זאת הפעם הראשונה שמרוץ פורמולה 1 התקיים באזרבייג'ן.
המרוץ בגרמניה שה להתקיים בהוקנהיימרינג, לאחר שבשנה הקודמת בוטל המרוץ שתוכנן להתקיים במסלול זה.
הגרנד פרי של מלזיה, שבדרך כלל נערך בתחילת העונה, נדחה לחודש אוקטובר והתקיים בסמוך לגרנד פרי יפן. גרנד פרי רוסיה הוקדם לחודש מאי והיה המרוץ הרביעי בסבב.
שינויים בכללים

בעונת 2016 שונתה שיטת מבחני הדירוג לקביעת מיקום הנהגים בעת הזינוק למרוץ. בשיטה החדשה מתקיימים שלושה מקצי דירוג בשיטת הנוק-אאוט. המקצה הראשון נמשך 16 דקות ולאחר 7 דקות נושר הנהג האיטי ביותר, כאשר כל 90 שניות נפסל נהג נוסף עד שנשארים 15 נהגים. במקצה השני נמשך 15 דקות ולאחר 6 דקות נושר הנהג האיטי ביותר, כאשר כל 90 שניות נפסל נהג נוסף עד שנשארים 8 נהגים. המקצה האחרון נמשך 14 דקות ולאחר 5 דקות נושר הנהג האיטי ביותר, כאשר כל 90 שניות נפסל נהג נוסף עד שנשאר נהג אחד, שזוכה לזנק מהפול פוזישן. בעקבות לחץ של הקבוצות בוטל השינוי לאחר שני מרוצים בלבד והוחזרה שיטת הדירוג שהונהגה בעונה הקודמת.